En lastbil og to personbiler er stødt sammen på Skørpingvej mellem Skørping og Hellum. Vejen kan passeres med forsigtighed. Der er sendt en ambulance til stedet, men politiet oplyser, at der ikke er sket større personskade. Mellem Tuen og Ålbæk er en lastbil væltet på Hirtshalsvejen, der er spærret. To personer kom lettere til skade ved uheldet. Det var glatte veje, der var skyld i uheldet. - Man skal virkelig passe på, for vejene er meget glatte. Vi har haft flere mindre glatføreuheld her til morgen, siger vagtchef ved Nordjyllands Politi, Poul Badsberg. I Pandrup er en bilist kørt ind i et træ og er fastklemt. Udover Skørping, Ålbæk og Pandrup har glatte veje mandag morgen resulteret i mindre færdselsuheld i blandt andet Sæsing, Østervrå og ved Sæby.

Referat:
En lastbil og to personbiler er stødt sammen ved Skørping på grund af glatte veje, og i Ålbæk er en lastbil væltet. Begge veje er spærret. De involverede slap fra uheldet med knubs.